Au trecut 24 de ani până ce echipa și-a adjudecat al patrulea trofeu mondial. În 1994, Brazilia a învins Italia în urma loviturilor de departajare, în prima finală care s-a decis în acest fel. În Franța, patru ani mai târziu, echipa Braziliei a terminat pe poziția secundă, după ce a pierdut finala în fața selecționatei locale. Brazilia a devenit „pentacampioană mondială”, după ce a câștigat cu scorul de 2 - 0 finala turneului Coreea Japonia 2002 în dauna echipei Germaniei.